**Ministru kabineta noteikumu projekta “Grozījumi Ministru kabineta 2008. gada 21. oktobra noteikumos Nr. 866 “Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2008. gada 21. oktobra noteikumos Nr. 866 “Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība”” (turpmāk – noteikumu projekts) izstrādāts, lai precizētu bezdarbnieka pabalsta apmēru un apbedīšanas pabalsta apmēru bezdarbnieka nāves gadījumā, ņemot vērā izmaiņas valsts sociālā nodrošinājuma pabalsta apmērā no 2021. gada 1. janvāra saistībā ar 2020. gada 9. jūlija Latvijas Republikas Satversmes tiesas spriedumu lietā Nr. 2019-27-03 “Par Ministru kabineta 2009. gada 22. decembra noteikumu Nr. 1605 "Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību" 2. punkta, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, atbilstību Republikas Satversmes 1.pantam, 91. panta otrajam teikumam un 109. pantam” (turpmāk - Satversmes tiesas spriedums[[1]](#footnote-1)).  Vienlaikus noteikumu projekts precizē:   * bezdarbnieka pabalsta aprēķina formulu gadījumos, kad aprēķinam noteiktajā 12 kalendāra mēnešu periodā ir atšķirīgi mēneša apdrošināšanas iemaksu algas apmēri; * saistībā ar Covid-19 izplatību ieviesto pakalpojumu saņemšanas periodu ietekmi, aprēķinot apdrošinātās personas vidējo apdrošināšanas iemaksu algu bezdarbnieka pabalsta apmēra noteikšanai;   Noteikumu projekts stāsies spēkā 2021. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Ministru kabineta 2020 .gada 22. septembra protokola Nr. 55 38.§ 31 .punkts, kas nosaka, “Labklājības ministrijai mēneša laikā pēc šī protokollēmuma 30. punktā minēto likumu pieņemšanas Saeimā sagatavot grozījumus ar šī protokollēmuma 30. punktā minēto likumu saistītajos normatīvajos aktos un iesniegt izskatīšanai Ministru kabinetā kā Ministru kabineta lietu”. 2. Likumprojekts “Grozījumi likumā “Par apdrošināšanu bezdarba gadījumam””, kas pieņemti Saeimā otrajā, galīgajā lasījumā 2020. gada 2. decembrī. 3. Satversmes tiesas spriedums. 4. 2020. gada 24. novembra Ministru kabineta noteikumi Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos”; 2020. gada 16. novembrī Saeimā pieņemtie grozījumi likumā “Par maternitātes un slimības apdrošināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums “Par apdrošināšanu bezdarba gadījumam” regulē pakalpojumu piešķiršanu, ko paredz valsts sociālā apdrošināšana bezdarba gadījumam, t.i., bezdarbnieka pabalsta un apbedīšanas pabalsta bezdarbnieka nāves gadījumā piešķiršanu.  Kārtību, kādā piešķir, aprēķina un izmaksā bezdarbnieka pabalstu un apbedīšanas pabalstu, nosaka  Ministru kabineta 2008. gada 21. oktobra noteikumi Nr. 866 “Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība” (turpmāk - MK noteikumi Nr. 866).  Saskaņā ar MK noteikumu Nr. 866 5.5. apakšpunktu - bezdarbniekiem, par kuriem pirms bezdarbnieka statusa iegūšanas dienas iemaksas bezdarba gadījumam ir veiktas tikai no valsts pamatbudžeta, kā arī likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [5.panta](https://likumi.lv/ta/id/14595-par-apdrosinasanu-bezdarba-gadijumam#p5) trešajā daļā noteiktajiem bezdarbniekiem, bezdarbnieka pabalsta apmēram piemērojams valsts sociālā nodrošinājuma pabalsta apmēru, kāds bija spēkā bezdarbnieka pabalsta pieprasīšanas dienā. Attiecīgi atbilstoši šo noteikumu 6.punktā noteiktajam, apbedīšanas pabalsta apmēru bezdarbnieka un bezdarbnieka pabalsta saņēmēja nāves gadījumā aprēķina, izmantojot valsts sociālā nodrošinājuma pabalsta apmēru, kāds bija spēkā bezdarbnieka nāves dienā.  Līdz šim, nosakot minēto pakalpojumu apmēru, tiek izmantots valsts sociālā nodrošinājuma pabalsta apmērs, ko saskaņā ar Valsts sociālo pabalstu likuma 13. panta pirmās daļas 1. punktu saņem personas, kuras sasniegušas vecuma pensijas piešķiršanai nepieciešamo vecumu un kurām nav tiesību uz valsts pensiju, t.i., 64,03 *euro* (Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.1. apakšpunkts).  Satversmes tiesa 2020. gada 9. jūlijā spriedumā lietā Nr. 2019-27-03 nolēma “atzīt Ministru kabineta 2009. gada 22. decembra noteikumu Nr. 1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punktu, ciktāl tas nosaka valsts sociālā nodrošinājuma pabalsta apmēru nenodarbinātām personām ar invaliditāti un senioriem, par neatbilstošu Latvijas Republikas Satversmes 1., 91. un 109. pantam un spēkā neesošu no 2021. gada 1. janvāra.” Tādējādi, lai nodrošinātu Satversmes tiesas sprieduma izpildi, valstij ir jānodrošina, ka valsts sociālā nodrošinājuma pabalsta apmērs ar 2021. gada 1. janvāri tiek noteikts balstoties uz konstitucionāli pamatotiem apsvērumiem un pierādījumos balstītu metodoloģiju, lai noteiktais valsts sociālā nodrošinājuma pabalsta apmērs kalpotu cilvēka cieņas aizsardzībai, nevienlīdzības mazināšanai un valsts ilgtspējīgai attīstībai (Satversmes tiesas spriedums lietā Nr. 20190-27-03, 26.3. punkts).  Attiecīgi tika veikti grozījumi Valsts sociālo pabalstu likumā, kuri, izmantojot likumā “Par sociālo drošību” noteikto vienoto metodoloģisko ietvaru minimālo ienākumu sliekšņu noteikšanā sociālās drošības sistēmas ietvaros, nosaka jaunu paaugstinātu valsts sociālā nodrošinājuma pabalsta apmēru katrai no mērķa grupām, t.i., vecuma, invaliditātes un apgādnieka zaudējuma gadījumā (13.panta 1.1, 1.2, 1.3, 1.4 un 1.5 daļas).  Tā kā līdz šim, nosakot bezdarbnieka pabalsta apmēru un apbedīšanas pabalsta apmēru bezdarbnieka nāves gadījumā, tiek izmantots tas valsts sociālā nodrošinājuma pabalsta apmērs, ko saņem personas, kuras sasniegušas vecuma pensijas piešķiršanai nepieciešamo vecumu, un kurām nav tiesību uz valsts pensiju, tad arī turpmāk plānots piemērot apmēru, ko saņem šīs personas. Līdz ar to noteikumu projekts paredz minēto pabalstu apmēru piesaistīt tam valsts sociālā nodrošinājuma pabalsta apmēram, kāds noteikts Valsts sociālo pabalstu likuma 13. panta pirmās daļas 1.punktā minētajām personām (109 *euro*).  2020. gada 24.novembra grozījumi likumā “Par apdrošināšanu bezdarba gadījumam” nosaka, ka no 2021.gada 1.janvāra:   * bezdarbniekiem, kuriem bezdarbnieka pabalsta apmērs noteikts saskaņā ar likuma 7. - panta otro daļu, pabalstu nosaka 60 procentu apmērā no bezdarbnieka pabalsta pieprasīšanas dienā spēkā esošā valsts sociālā nodrošinājuma pabalsta, kāds noteikts Valsts sociālo pabalstu likuma 13. panta pirmās daļas 1. punktā minētajām personām, divkārša apmēra (218 *euro (109 x 2)*); * apbedīšanas pabalstu bezdarbnieka pabalsta saņēmēja nāves gadījumā piešķir bezdarbnieka nāves dienā spēkā esošā valsts sociālā nodrošinājuma pabalsta, kāds noteikts Valsts sociālo pabalstu likuma 13. panta pirmās daļas 1. punktā minētajām personām, trīskāršā apmērā (327 *euro (109 x 3).*   Ņemot vērā izmaiņas valsts sociālā nodrošinājuma pabalstā no 2021. gada 1. janvāra saistībā ar Satversmes tiesas spriedumu, paaugstināsies arī attiecīgo pabalstu izmaksājamie apmēri, nemainot šo pabalstu aprēķināšanas principu. Līdz ar to noteikumu projekts precizē valsts sociālā nodrošinājuma pabalsta apmēra skaidrojumu MK noteikumu Nr. 866 5.5. apakšpunkta un 6.punkta formulu apzīmējumā (*noteikumu projekta 1.2. apakšpunkts*).  Atbilstoši MK noteikumu Nr. 866 2.3. apakšpunktam vidējo iemaksu algu bezdarbnieka pabalsta apmēra noteikšanai aprēķina no iemaksu algas par 12 kalendāra mēnešu periodu, šo periodu beidzot divus kalendāra mēnešus pirms tā mēneša, kurā persona ieguvusi bezdarbnieka statusu (likuma „Par apdrošināšanu bezdarba gadījumam” 5.panta pirmajā vai otrajā daļā noteiktajā gadījumā) un kuras iemaksu algai, kas gūta likuma „Par apdrošināšanu bezdarba gadījumam” 8.panta pirmajā vai otrajā daļā noteiktajā 12 kalendāra mēnešu periodā, attiecīgajos kalendāra mēnešos ir atšķirīgi apmēri. Vidējās iemaksu algas noteikšanai tiek ņemti vērā personas vidējie ienākumi desmit mēnešos, proti, desmit mēnešu algu summa tiek izdalīta ar konstantu lielumu 10, izslēdzot apdrošināšanas iemaksu algu ar viszemāko un visaugstāko apmēru.  Latvijas Republikas Augstākā tiesa 2017. gada 27. oktobra spriedumā lietā Nr. A420227115 saistībā ar kārtību, kādā aprēķina vidējo apdrošināšanas iemaksu algu bezdarbnieka pabalsta apmēra noteikšanai, secināja, ka MK noteikumu Nr. 866 2.3. apakšpunkta formulā ietvertais princips situācijā, kad personai apdrošināšanas iemaksu alga ir bijusi tikai trīs mēnešus (pārējā laikā persona atradās bērna kopšanas atvaļinājumā) ir pretrunā ar likuma „Par apdrošināšanu bezdarba gadījumam” 8. panta astotās daļas būtību un mērķi. Ņemot vērā, ka pēc minētā sprieduma stāšanās spēkā Valsts sociālās apdrošināšanas aģentūra (turpmāk – VSAA) MK noteikumu Nr. 866 2.3. apakšpunktā norādīto formulu piemēro, pamatojoties uz minēto spriedumu, MK noteikumu projektā precizēta formula, aizstājot noteiktos nemainīgos skaitļus (10 un 12) ar mainīgiem lielumiem (*noteikumu projekta 1.1. apakšpunkts*).  Lai sakarā ar Covid-19 izraisīto ārkārtas situāciju Latvijā personai nesamazinātos bezdarbnieka pabalsta apmērs, MK noteikumu Nr. 866 22.5 punkts nosaka, ka, aprēķinot apdrošinātās personas vidējo apdrošināšanas iemaksu algu bezdarbnieka pabalsta apmēra noteikšanai, vidējās apdrošināšanas iemaksu algas aprēķina periodā neieskaita kalendāra dienas, par kurām persona saņēma dīkstāves pabalstu saskaņā ar likumu "[Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību](https://likumi.lv/ta/id/313373-par-valsts-apdraudejuma-un-ta-seku-noversanas-un-parvaresanas-pasakumiem-sakara-ar-covid-19-izplatibu)", dīkstāves palīdzības pabalstu saskaņā ar Ministru kabineta 2020. gada 23. aprīļa noteikumiem Nr. 236 "[Noteikumi par dīkstāves palīdzības pabalstu darba ņēmējiem un pašnodarbinātajām personām, kuras skārusi Covid-19 izplatība](https://likumi.lv/ta/id/314353-noteikumi-par-dikstaves-palidzibas-pabalstu-darba-nemejiem-un-pasnodarbinatajam-personam-kuras-skarusi-covid-19-izplatiba)" un vecāku pabalsta turpinājumu saskaņā ar likumu "Par maternitātes un slimības apdrošināšanu".  Kā atbalsts tiem, kurus visvairāk ietekmē Covid-19 straujās izplatības novēršanas dēļ izsludinātā ārkārtējā situācija, 2020. gada 24. novembra Ministru kabineta noteikumi Nr. 709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” nosaka atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai (turpmāk - atbalsts par dīkstāvi), kā arī 2020. gada 16. novembrī Saeimā pieņemti grozījumi likumā “Par maternitātes un slimības apdrošināšanu”, kas ievieš jaunu pabalsta veidu – slimības palīdzības pabalstu. Laikā, kad saņemts atbalsts par dīkstāvi un slimības palīdzības pabalsts - sociālās apdrošināšanas iemaksas netiek veiktas.  Ņemot vērā Covid-19 izplatības turpinājumu, lai nesamazinātu piešķiramā pabalsta apmēru, un ņemot vērā, ka sociālās apdrošināšanas iemaksas laikā, kad saņemts atbalsts par dīkstāvi un slimības palīdzības pabalsts, netiek veiktas, noteikumu projekts paredz, ka, aprēķinot apdrošinātās personas vidējo apdrošināšanas iemaksu algu bezdarbnieka pabalsta apmēra noteikšanai, no vidējās apdrošināšanas iemaksu algas aprēķina perioda izslēdzamas tās kalendārās dienas, par kurām persona saņēmusi atbalstu par dīkstāvi un slimības palīdzības pabalstu (*noteikumu projekta 1.3. apakšpunkts*). |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bezdarbnieki, kuriem bezdarbnieka pabalsta apmērs noteikts saskaņā ar likuma 7. panta otro daļu.  Pēc VSAA statistikas datiem 2020.gada oktobrī starp bezdarbnieka pabalsta saņēmējiem bija 547 personas ar piešķirtā pabalsta vidējo apmēru – 141,93 *euro*.  Personas, kuras saņēmušas apbedīšanas pabalstu bezdarbnieka nāves gadījumā.  Pēc VSAA statistikas datiem 2020. gada oktobrī bezdarbnieka pabalsta saņēmēja nāves gadījumā izmaksāti 16 apbedīšanas pabalsti, kuru vidējais izmaksājamais apmērs – 192,09 *euro*. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2020.gads** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžet, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme: | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | **Izdevumu palielinājums** valsts sociālās apdrošināšanas speciālajā budžetā, lai nodrošinātu ar valsts sociālā nodrošinājuma pabalsta paaugstināšanu saistītās izmaksas bezdarba gadījumā:   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  | 2021.gads | | | 2022.gads | | | 2023.gads | | | |  | Skaits\*, vidēji mēnesī | Vidējais apmēra palielinājums\*, euro | Izdevumu palielinājums gadā, euro | Skaits\*, vidēji mēnesī | Vidējais apmēra palielinājums, \*euro | Izdevumu palielinājums gadā, euro | Skaits\*, vidēji mēnesī | Vidējais apmēra palielinājums, \*euro | Izdevumu palielinājums gadā, euro | | | apakšprogrammai 04.02.00. “Nodarbinātības speciālais budžets”: | | | | | | | | | | | | Bezdarbnieka pabalsts | 476 | 36.81 | 210 259 | 390 | 36.81 | 172 271 | 344 | 36.81 | 151 952 | | | Iemaksām pensiju apdrošināšanai (20%) par bezdarbnieka pabalsta saņēmējiem | 476 | 7.36 | 42 040 | 390 | 7.36 | 34 445 | 344 | 7.36 | 30 382 | | | Apbedīšanas pabalsts bezdarbnieka nāves gadījumā | 12 | 134.91 | 19 427 | 12 | 134.91 | 19 427 | 12 | 134.91 | 19 427 | |   *\** *ņemta vērā VSAA statistika par pabalstiem, kuru apmērs ir līdz jaunajam minimumam, īpatsvars pielīdzināts budžeta bāzes kontingentam.*  Ņemot vērā, ka ar valsts sociālā nodrošinājuma pabalsta apmēra pārskatīšanu saistīto pakalpojumu apmēru palielināšana ir ar sociālās apdrošināšanas iemaksām nesaistīti izdevumi, norādītie izdevumi nodrošināmi no valsts pamatbudžeta – no valsts pamatbudžeta programmas 04.00.00 “Valsts atbalsts sociālajai apdrošināšanai”.  Ministru kabineta 2020.gada 22.septembra sēdē (protokols Nr.55 38.§ 3.punkts) tika atbalstīts LM priekšlikums par papildu finansējuma piešķiršanu LM prioritārā pasākuma “Atbalsts minimālo ienākumu palielināšanai” īstenošanai. Pasākuma nodrošināšanai ir atbalstīts kopējais papildu finansējums 2021.gadā 70 662 394 *euro* apmērā, 2022.gadā 70 998 851 *euro* apmērā un 2023.gadā 71 014 751 *euro* apmērā, t.sk. apakšpasākuma “Ar valsts sociālā nodrošinājuma pabalsta un pensiju apmēru pārskatīšanu saistītie pakalpojumi” īstenošanai 2021.gadā 271 726 euro apmērā, 2022.gadā 226 143 euro apmērā un 2023.gadā 201 761 euro apmērā.    Ietekme uz valsts budžetu norādīta likumprojekta “Par apdrošināšanu bezdarba gadījumam” sākotnējās ietekmes novērtējuma ziņojumā (anotācijā).  Finansējums iekļauts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par noteikumu projektu nav paredzēta, jo noteikumu projekts atbilstoši Ministru kabineta 2020. gada 22. septembra sēdē nolemtajam tiek virzīts izskatīšanai kā Ministru kabineta lieta. Stājoties spēkā noteikumu projekta grozījumiem, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus, gan uzrunājot nevalstiskās organizācijas. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| Ministre  Valsts sekretārs |  | R.Petraviča  I.Alliks |

I.Salmane, 67021556

[Irena.Salmane@lm.gov.lv](mailto:Irena.Salmane@lm.gov.lv)

1. Spriedums lietā Nr. 2019-27-03 pieejams šeit: <https://www.satv.tiesa.gov.lv/cases/?case-filter-years=&case-filter-status=&case-filter-types=&case-filter-result=&searchtext=2019-27-03> [↑](#footnote-ref-1)